ტონი კროოსი

ტონი კროოსი (; დ. 4 იანვარი, 1990) — გერმანელი ფეხბურთელი, ცენტრალური ნახევარმცველი. იცავდა მიუნხენის „ბაიერნის“, ლევერკუზენის „ბაიერის“, მადრიდის „რეალისა“  და გერმანიის ეროვნული საფეხბურთო ნაკრების ღირსებას. ბრემენის „ვერდერის“ ფორვარდის, ფელიქს კროოსის ძმა.

 საკლუბო კარიერა 
 ადრეული კარიერა 
კროოსი დაიბადა გრაიფსვალდში და თამაში დაიწყო საფეხბურთო კლუბ „გრაიფსვალდერში“, შემდეგ კი გადავიდა „როსტოკის ჰანზას“ ახალგაზრდულ კლუბში. 2006 წელს შეუერთდა „ბაიერნს“. 2007-08 წლების სეზონში გადაიყვანეს პირველ გუნდში, როდესაც ის იყო 17 წლის. ბაიერნის მწვრთნელმა ული ჰიონესმა განაცხადა, რომ ის ითამაშებდა 10-ნომრიანი მაისურით „ბაიერნში“, როდესაც მას ექნებოდა მეტი გამოცდილება.

კროოსს ჰქონდა შესანშინავი სტარტი „ბაიერნში“, მისი დებიუტი შედგა 2007 წლის 26 სექტემბერს, როდესაც მისმა გუნდა 5-0 დაამარცხა „კოტბუსის ენერგია“. კროოსმა ორი საგოლე პასი გადასცა მიროსლავ კლოზეს მოედანზე გამოსვლიდან 18 წუთის განმავლობაში. წარმატებული აღმოჩნდა მისი დებიუტი უეფა-ს ევროპის ლიგის მატჩში „რედ სტართან“, 81-ე წუთზე შემოვიდა მოედანზე, ჯერ მიროსლავ კლოზეს გადასცა საგოლე პასი, შემდეგ კი თვითონ გაიტანა და მოაგებინა მის გუნდს ურთულესი მატჩი.

 იჯარით ლევერკუზენის ბაიერში 
კროოსი იჯარით გადავიდა „„ბაიერ 04 ლევერკუზენში“ 2009 წლის იანვარში. 2009 წლის 18 აპრილს ბუნდესლიგაში პირველი გოლი გაიტანა „ვოლფსბურგის“ კარში, სადაც „ბაიერმა“ წააგო 1-2. 2009 წლის 27 ნოემბერს კარლ-ჰაინც რუმენიგემ განაცხადა, რომ კროოსი დაბრუნდებოდა ბაიერნში. 2009 წლის 19 დეკემბერს, მან დუბლი შეასრულია „მიონხენგლადბახის ბორუსიასთან“ მატჩში, რომელიც „ბაიერმა“ 3-2 მოიგო და გახდა სეზონის პირველი ნახევრის ჩემპიონი 2009-10 წლების სეზონში.

2009 წლის დეკემბერში კიკერის მკითხველებმა დაასახელეს თვის საუკეთესო ფეხბურთელად. მიუხედავად იმისა, რომ „ბაიერმა“ გამოთქვა მისი შენარჩუნების სურვილი, „ბაიერნმა“ უარი განაცხადა მის ბაიერში დატოვებაზე 2012 წლამდე.

 მიუნხენის ბაიერნი 
2010 წლის მსოფლიო ჩემპიონატის შემდეგ კროოსი დაბრუნდა „ბაიერნში“ წელიწადნახევრიანი განათხოვრების შემდეგ. ამ პერიოდის განმავლობაში, მან ბაიერის მაისურით გაიტანა 10 გოლი ბუნდესლიგაში 43 მატჩში.

2010 წლის 16 აგვისტოს ითამაშა პირველად "გერმანია ვინდეკის" წინააღმდეგ გერმანიის თასის პირველ რაუნდში, გაიტანა მესამე გოლი, მისმა კლუბმა კი მოიგო 4-0. იმ სეზონში ძირითად შემადგენლობაში თამაშობდა ბუნდესლიგის, გერმანიის თასის და ჩემპიონთა ლიგის მატჩებში. პირველი გოლი ჩემპიონტაში გაიტანა 2010 წლის 29 ოქტომბერს, ფრაიბურგის კარში, სადაც ბაიერნმა მოიგო 4-1.

2014 წლის მსოფლიო ჩემპიონატის შემდეგ გადავიდა „რეალ მადრიდში“ 20 მლნ ევროდ.

 ეროვნული ნაკრები 
250px|right|thumb|ტონის აძლევს ინტერვიუს გერმანია-თურქეთის (3-0) მატჩის შემდეგ 2010 წლის 20 ოქტომბერს ბერლინის ოლიმპიურ სტადიონზე.
 ახალგაზრდული ნაკრებები 
2007 წლის 17-წლამდელთა მსოფლიო ჩემპიონატზე კროოსი დაჯილდოვდა ოქროს ბურთით, როგორც გათამაშების საუკეთესო ფეხბურთელი და ვერცხლის ბუცით 5 გოლის გატანის შემდეგ. კროოსის დებიუტი გერმანიის 21-წლამდელთა ნაკრებში შედგა 2008 წლის 5 სექტემბერს 2009 წლის ევროპის 21-წლამდელთა ჩემპიონატის შესარჩევ მატჩში ჩრდილოეთ ირლანდიის ნაკრების წინააღმდეგ და გაიტანა გოლი მე-11 წუთზე, მეორე გოლი კი გაიტანა იტალიელ თანატოლებთან მატჩში, სადაც მისმა ნაკებმა 1-0 გაიმარჯვა. ახალგაზრდული ნაკრების მწვრთნელმა, ჰორსტ ჰრუბეშმა მოულოდნელი გადაწყვეტილება მიიღო და ის არ შეიყვანა 2009 წლის ჩემპიონატის განაცხადში.

 2010 წლის მსოფლიო ჩემპიონატზე 
2010 წლის იანვარში, კროოსი გამოიძახეს გერმანიის ეროვნულ ნაკრებში საწვრთნელ შეკრებაზე და შეიყვანეს არგენტინის ნაკრებთან გასამართი ამხანაგური მატჩისთვის 2010 წლის 3 მარტს, სადაც შედგა მისი სანაკრებო დებიუტი.
კროოსი ნაკრების მწვრთნელმა იოახიმ ლიოვმა შიეყვანა 2010 წლის მსოფლიო ჩემპიონატის სანაკრებო განაცხადში. მისი დებიუტი ჩემპიონატზე შედგა განის ნაკრებთან მატჩში, შემოვიდა მე-80 წუთზე, მისმა ნაკრებმა კი მოიგო 1-0. მან ასევე ითამაშა მეოთხედფინალში არგენტინასთან, ნახევარფინალში ესპანეთთან და მესამე ადგილისთვის მატჩში ურუგვაის ნაკრებთან.

 ევრო 2012 
2012 წლის ევროპის ჩემპიონატის შესარჩევ მატჩებში კროოსი იყო ნაკრების ძირითადი შემადგენლობის ფეხბურთელი, ითამაშა ათი შესაძლებელი მატჩიდან რვაში. გერმანიამ მოიგო ათივე მატჩი ჩემპიონატის საკვალიფიკაციო ეტაპის A ჯგუფში. კროოსმა გაიტანა ორი გოლი ამ პერიოდში ამხანაგურ მატჩებში, ორივე მარჯვენა ფეხით.

ჩემპიონატზე კროოსმა ჯგუფური ეტაპის სამივე მატჩში შეცვლიდან ითამაშა. ნახევარფინალში კი იტალიის ნაკრების წინააღმდეგ ლევმა ის ძირითად შემადგენლობაში დააყენა იტალიელი ანდრეა პირლოს გასანეიტრალებლად მოედნის ცენტრში. ლევის ეს გადაწყვეტილება შემდგომში მკაცრად იქნა გაკრიტიკებული, რადგან გერმანიამ 1-2 წააგო.

 მუნდიალი 2014 
2014 წლის მსოფლიო ჩემპიონატზე კროოსი უკვე ძირითადი შემადგენლობის ფეხბურთელი იყო. მან გააკეთა საგოლე გადაცემა კუთხურიდან პირველივე მატჩში პორტუგალიის წინააღმდეგ და გოლი გაატანინა ჰუმელსს. ასევე მისი პასი გაიტანა ჰუმელსმა გოლი მეოთხედფინალურ მატჩში საფრანგეთის წინააღმდეგ. ნახევარფინალში ბრაზილიის ნაკრებთან შეხვედრისას კროოსმა გაუკეთსა საგოლე გადაცემა თომას მიულერს, რომელმაც გახსნა ანგარიში, ხოლო თავად გაიტანა ორი გოლი და დასახელდა მატჩის, რომელიც გერმანიამ 7-1 მოიგო, საუკეთესო მოთამაშედ.

 სანაკრებო გოლები 
 გოლი  თარიღი  ადგილი  მეტოქე  გატანა  შედეგი  გათამაშება 1.  6 სექტემბერი, 2011  PGE არენა გდანსკი, გდანსკი, პოლონეთი    1–1  2–2  ამხანაგური მატჩი 2.  11 ნოემბერი, 2011  ეროვნული ოლიმპიური სპორტული კომპლექსი, კიევი, უკრაინა    2–1  3–3  ამხანგური მატჩი 3.12 ოქტომბერი  2012  ავივა, დუბლინი, ირლანდია    5–0  6–1  მუნდიალი 2014-ის საკვალიფიკაციო ეტაპი 4.  6–0	 5.  6 სექტემბერი 2013  ალიანს არენა, მიუნხენი, გერმანია    2–0  3–0  მუნდიალი 2014-ის საკვალიფიკაციო ეტაპი 6.  8 ივლისი 2014  მინეირანი, ბელუ ორიზონტი, ბრაზილია    3–0  7–1  მუნდიალი 2014 7.  4–0

 ტიტულები 
 საკლუბო 
 ბაიერნი:(11)
 ბუნდესლიგა (3): 2007–08, 2012–13, 2013–14
 გერმანიის თასი : (3): 2007–08, 2012–13, 2013–14
 გერმანიის ლიგის თასი (1): 2007
 გერმანიის საფეხბურთო სუპერთასი (1): 2010
 ჩემპიონთა ლიგა (1): 2012–13
 უეფა-ს სუპერთასი (1): 2013
 ფიფა-ს მსოფლიო საკლუბო ჩემპიონატი (1): 2013

 რეალ მადრიდი:(19)
 ესპანეთის ლა ლიგა (3): 2016–17, 2019–20, 2021–22
 ესპანეთის სუპერთასი (3): 2017, 2019–20, 2021–2022
 უეფა-ს ჩემპიონთა ლიგა (4): 2015–16, 2016–17, 2017–18, 2021–22
 უეფა-ს სუპერთასი (4): 2014, 2016, 2017, 2022
 ფიფა-ს მსოფლიო საკლუბო ჩემპიონატი (5): 2014, 2016, 2017, 2018, 2022–23

 სანაკრებო 
 გერმანია
 მსოფლიოს ჩემპიონი (1): 2014
 17 წლამდელთა მსოფლიო ჩემპიონატის მე-3 ადგილოსანი (1): 2007

 ინდივიდუალური 
 ევროპის 17-წლამდელთა ჩემპიონატის ოქროს ფეხბურთელი: 2006
 ევროპის 17-წლამდელთა ჩემპიონატი: 2007: საუკეთესო ბომბარდირი
 17-წლამდელთა მსოფლიო ჩემპიონატი: 2007: ოქროს ბურთი
 17-წლამდელთა მსოფლიო ჩემპიონატი: 2007: ვერცხლის ბუცი
 Fritz-Walter-Medal 2008, ოქროს მედალი  (კატეგორია U18)

 კარიერის სტატისტიკა 

საკლუბო სტატისტიკაჩემპიონატიCupლიგის თასისაკონტინეტთაშორისოჯამშიკლუბიჩემპიონატისეზონიმატჩიგოლიმატჩიგოლიმატჩიგოლიმატჩიგოლიმატჩიგოლიგერმანიაჩემპიონატიგერმანიის თასისუპერთასიევროთასებიჯამშირეგიონალლიგა2007–08123———123ბაიერნიგერმანია2007–08120200061201ბაიერნი IIმე-3 ლიგა2008–0911———11ბაიერნიბუნდესლიგა2008–0970110081ბაიერ 04 ლევერკუზენი10130—1312009–1033920—359ბაიერნი2010–1127131703722011–1230451132487კარიერის სტატიტიკა132191630026317425

 პირადი ცხოვრება 
ის არის „ბრემენის ვერდერის“ ფორვარდის, ფელიქს კროოსის ძმა. მისი მამა მუშაობს როსტოკის „ჰანზას“ 19-წლამდელთა გუნდის მწვრთნელად

 რესურსები ინტერნეტში 

 პროფილი რეალ მადრიდის ოფიციალურ საიტზე 
 პროფილი Transfermarkt-ზე 
 პროფილი Soccerway-ზე 




სქოლიო

კატეგორია:დაბადებული 4 იანვარი
კატეგორია:დაბადებული 1990
კატეგორია:გერმანელი ფეხბურთელები
კატეგორია:მიუნხენის ბაიერნის ფეხბურთელები
კატეგორია:გერმანიის ბუნდესლიგის ფეხბურთელები
კატეგორია:ბაიერ 04 ლევერკუზენის ფეხბურთელები
კატეგორია:გერმანიის ნაკრების ფეხბურთელები
კატეგორია:2010 წლის მსოფლიო საფეხბურთო ჩემპიონატის ფეხბურთელები
კატეგორია:2014 წლის მსოფლიო საფეხბურთო ჩემპიონატის ფეხბურთელები
კატეგორია:2016 წლის ევროპის საფეხბურთო ჩემპიონატის ფეხბურთელები
კატეგორია:მადრიდის რეალის ფეხბურთელები
კატეგორია:ესპანეთის პრიმერა დივიზიონის ფეხბურთელები
კატეგორია:მსოფლიო ჩემპიონები ფეხბურთში
კატეგორია:2018 წლის მსოფლიო საფეხბურთო ჩემპიონატის ფეხბურთელები
კატეგორია:2020 წლის ევროპის საფეხბურთო ჩემპიონატის ფეხბურთელები
კატეგორია:უეფა-ს ჩემპიონთა ლიგის გამარჯვებული მოთამაშეები
კატეგორია:2024 წლის ევროპის საფეხბურთო ჩემპიონატის ფეხბურთელები
კატეგორია:ცოცხალი ადამიანები